ဝၢႆးပွႆးသွၼ်းၼမ်ႉ ၶၢဝ်းလိူၼ်ႁႃႈလိူၼ်ႁူၵ်းၼၼ်ႉ မႅၼ်ႈယၢမ်းႁဝ်းႁပ်းႁူင်းႁဵၼ်းလႄႈ ၶႃႈငိၼ်းၶုၵ်းၸႂ်လႆႈ ၶႆႈၸႂ်ထိုင်ပီႈၼွင်ႉၸိူဝ်ႉၶိူဝ်း ၸိူဝ်းဢၼ်ၽၢတ်ႇယၢၼ်ၵၼ် ႁိုင်ၼႃႇၼၼ်ႉလႄႈ ၸင်ႇယွၼ်းၶႂၢင်း တီႈဢူႈမႄႈႁႂ်ႈလႆႈၵႂႃႇၸႂ်းဢူႈဢၢဝ် တၢင်းမိူင်းတွင်ႇၵျီးၼၼ်ႉၼႆယဝ်ႉ။ ပေႃးလႆႈၶႂၢင်းယဝ်ႉ ၶႃႈၵေႃးၸူမ်းၼႃႇ ၸင်ႇၵႂႃႇလၢတ်ႈၼႄတႆးၵေႃႉႁၵ်ႉၵၼ် ၸိူဝ်းၼၼ်ႉ “မိူဝ်ႈၽုၵ်ႈ ႁႃးတေၵႂႃႇလႄႇတွင်ႇၵျီး” ၊ ထိုင်ၼင်ႇမိူဝ်ႈၽုၵ်ႈ တႆးၵေႃႉၶႃႈၸင်ႇမႃးၸွႆႈဢဝ်ၵဵၼ်ၶူဝ်း ၵႂႃႇသႂ်ႇပၼ်ၼႂ်းၵႃးသေ သင်ႇလၢတ်ႈၵၼ်မူၼ်ႈမူၼ်ႈသိူဝ်းသိူဝ်းဝႆႉယဝ်ႉ။ ထိုင်ယၢမ်းၵၢင်ၼႂ်ၸဵတ်းမူင်းၼၼ်ႉ ၵႃးၵေႃႈဢွၵ်ႇၽၢၵ်ႇ ဝဵင်းၼမ်ႉၶမ်းသေ လတ်းၶဝ်ႈပွၵ်ႉၼွင်ၸၢင်ႉ၊ ဝၢၼ်ႈၶမ်း၊ ၸေႈႁႆး၊ ၵုင်းသႃႇ ဝၢၼ်ႈ႞ယဝ်ႉဝၢၼ်ႈ႞ တေႃႇပေႃးႁွတ်ႈမူႇၸေႈ၊ မိူင်းယူး၊ ၵူတ်ႉၶၢႆ၊ သႅၼ်ဝီ၊ လႃႈသဵဝ်ႈ ပဵၼ်ၶၢဝ်းတၢင်းဝၼ်း႞ လႆႈမႃးၼွၼ်းတီႈ ၼွင်ယဵဝ်ႈယဝ်ႉ။